《白鹅桥复用前韵》
宋代·欧阳澈

旗亭解辔咏江乡，属玉双飞绿涧傍。水墨园林初过雨，青黄橙橘未经霜。

鼎烹云液浇肠爽，瓮拨春醅破鼻香。回首漫惊烟水远，向来清味怯思量。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。